31 Augustus is die 243ste dag van die jaar in die Gregoriaanse kalender (244ste in skrikkeljare). Daar volg nog 122 dae in die res van die jaar. 1492 – Pous Alexander VI stel sy eerste kardinaal aan, sy neef Juan de Borja Lanzol de Romani, aartsbiskop van Monreale. 1522 – Pous Adrianus VI word gekroon deur kardinaal Marco Comaro. 1552 – Pous Julius III stig die Collegium Germanicum. 1888 – Jack the Ripper eis sy eerste slagoffer. 1920 – Die eerste radio nuusuitsending word in Detroit, Michigan gemaak. 1923 – Ruanda-Urundi word 'n Belgiese protektoraat. 1929 – Die spoorlyn tussen Messina en Beitbrug word geopen. 1939 – Duitse troepe val 'n Duitse radiostasie aan vermom as Poolse troepe, wat lei tot die Duitse Inval van Pole. 1955 – 'n VN bemiddelde skietstilstand met Israel oor die Gasa grensgeskil word deur Egipte aanvaar. 1957 – Die Federasie van Maleia word onafhanklik van die Verenigde Koninkryk na 'n middernagtelike oorhandigingseremonie. 1962 – Trinidad en Tobago word van die Verenigde Koninkryk onafhanklik. 1977 – Ian Smith se regerende Rhodesian Front wen al 50 setels wat vir wit kiesers gereserveer word in die Rhodesiese algemene verkiesing en verslaan die reggesindes wat van die party afgeskei het om die Rhodesian Action Party te vorm beslissend. 1991 – Kirgisië word van die Sowjetunie onafhanklik. 1992 – Pascal Lissouba word ingehuldig as president van die Republiek van Kongo na 'n veelparty presidensiële verkiesing en beëindig daarmee 'n lang tydperk van eenparty marxistiese regering. 1994 – Die Ierse Republikeinse Leër kondig 'n algehele staking in militêre optrede aan na 25 jaar van bomaanval- en sluipmoordgeweld. 1997 – Prinses Diana, die Prinses van Wallis, sterf in 'n motorongeluk in Parys, Frankryk. 2006 – Neotel, die tweede verskaffer van vastelyntelekommunikasiedienste in Suid-Afrika en Telkom se eerste mededinger, word in Johannesburg bekendgestel.